ROZHODNUTIE KOMISIE
z 10. júna 2008,
ktorým sa mení a dopĺňa rozhodnutie 2008/155/ES, pokiaľ ide určité pracoviská na odber a produkciu embryí v Austrálii, Kanade a Spojených štátoch amerických
[oznámené pod číslom K(2008) 2466]
(Text s významom pre EHP)
(2008/449/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 89/556/EHS z 25. septembra 1989 o veterinárnych podmienkach, ktorými sa riadi obchod s embryami domáceho hovädzieho dobytka v rámci Spoločenstva a dovozy týchto embryí z tretích krajín (1), a najmä na jej článok 8 ods. 1,
keďže:
(1)
V rozhodnutí Komisie 2008/155/EHS zo 14. februára 2008, ktorým sa ustanovuje zoznam pracovísk na odber a produkciu embryí v tretích krajinách schválených na dovoz embryí hovädzieho dobytka do Spoločenstva (2), sa ustanovuje, že členské štáty môžu dovážať embryá z tretích krajín, len ak boli odobraté, spracované a uskladnené v pracoviskách na odber a produkciu embryí, ktoré sú uvedené v zozname v prílohe k uvedenému rozhodnutiu.
(2)
Austrália požiadala o vypustenie jedného pracoviska na odber embryí zo zoznamu, pokiaľ ide o zápisy týkajúce sa tejto krajiny.
(3)
Kanada a Spojené štáty americké požiadali o vykonanie zmien a doplnení v zápisoch týkajúcich sa týchto krajín v uvedenom zozname, pokiaľ ide o určité pracoviská na odber embryí.
(4)
Kanada a Spojené štáty poskytli záruky týkajúce sa súladu s príslušnými pravidlami ustanovenými v smernici 89/556/EHS a príslušné pracoviská na odber embryí boli úradne schválené veterinárnymi službami tejto krajiny na vývoz do Spoločenstva.
(5)
Rozhodnutie 2008/155/ES by sa preto malo zodpovedajúcim spôsobom zmeniť a doplniť.
(6)
Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Príloha k rozhodnutiu 2008/155/ES sa mení a dopĺňa v súlade s prílohou k tomuto rozhodnutiu.
Článok 2
Toto rozhodnutie je určené členským štátom.
V Bruseli 10. júna 2008